**OSNOVNA ŠKOLA MIKLEUŠ**

**ŠKOLSKA 13, MIKLEUŠ**

**Zapisnik 2. sjednice Školskog odbora**

Sjednica je održana 5. listopada 2021.g. u 15.00 sati.

**Nazočni:** Ivan Kanski, Melita Horvat Rukavina, Ivana Škulj, Gordana Gaća Ćurak,

 Svjetlana Mojzeš i Milkica Sarajlić Kolundžija

Odsutni: Loredana Dunković-opravdano

Ostali nazočni: ravnatelj Dragan Kraljik, računovođa Dejan Matota i tajnica Višnja Šimašek

Predsjednik ŠO otvara sjednicu i predlaže sljedeći :

**DNEVNI RED**

1. **Usvajanje zapisnika s prethodne sjednice**
2. **Usvajanje Financijskog izvješća 1.1.-30.6.2021.g.**
3. **Izvješće o realizaciji Godišnjeg plana i programa rada škole i Školskog kurikuluma za školsku godinu 2020./2021.**
4. **Usvajanje Godišnjeg plana i programa rada škole za školsku godinu 2021./2022.**
5. **Usvajanje Školskog kurikuluma za školsku godinu 2021./2022.**
6. **Davanje prethodne suglasnosti za zasnivanje radnog odnosa – Uputnica –učitelj/ica geografije, nepuno određeno radno vrijeme**
7. **Davanje prethodne suglasnosti za zasnivanje radnog odnosa – Uputnica –učitelj/ica prirode i biologije, nepuno određeno radno vrijeme**
8. **Različito**

Nazočni članovi prihvaćaju predloženi dnevni red.

**Ad 1.)**

Zapisnik s prethodne sjednice je jednoglasno usvojen.

**Ad 2.)**

Računovođa Dejan Matota je prezentirao Financijsko izvješće za razdoblje 1.1.-30-6.2021.g.

Financijsko izvješće 1.1.-30.6.2021.g. je jednoglasno usvojeno.

**Ad 3.)**

Ravnatelj je izložio Izvješće za školsku godinu 2020./2021. koje je usvojeno na Učiteljskom vijeću i Vijeću roditelja.

**Ad 4.)**

Ravnatelj je prezentirao Godišnji plan i program rada škole za školsku 2021./2022. godinu koji je usvojen na Učiteljskom vijeću i Vijeću roditelja. Također će biti dostupan na internetskoj stranici škole. Kućni red i protokol je prilagođen trenutnoj epidemiološkoj situaciji.

Godišnji plan i program rada škole za školsku 2021./2022. godinu usvojen je jednoglasno.

**Ad 5.)**

Ravnatelj je prezentiraoŠkolski kurikulum za školsku godinu 2021./2022**.** u kojemu je navedeno sve ono što će se raditi kroz godinu, u nastavi ili izvan nastave, a povezano je sa školom kao odgojno-obrazovnom ustanovom. Isti je također usvojen na Učiteljskom vijeću i Vijeću roditelja i bit će dostupan na internetskoj stranici škole.

Školski kurikulum za školsku godinu 2021./2022. usvojen je jednoglasno.

**Ad 6.)**

Ravnatelj škole upoznaje nazočne članove ŠO kako je za geografiju došla Uputnica o prednosti pri zapošljavanju za Laticu Harauzek, 7,5 sati redovne nastave, na određeno vrijeme do povratka na rad učitelja Tomislav Bračuna koji profesionalno obnaša dužnost načelnika općine Nova Bukovica i koristi pravo na temelju članka 15.d Zakona o obvezama i pravima državnih dužnosnika, a u vezi s člankom 90., 90.a i 90.b Zakona o lokalnoj i područnoj (regionalnoj) samoupravi.

Članovi ŠO jednoglasno su usvojili Uputnicu i donesena je Odluka da se na temelju Uputnice sklopi ugovor o radu s Laticom Harauzek na nepuno određeno radno vrijeme.

**Ad 7.)**

Također, ravnatelj škole upoznaje članove ŠO da smo iskazali potrebu za zapošljavanjem učitelja/ice prirode i biologije za 7,5 sati redovne nastave na određeno vrijeme Uredu državne uprave VPŽ. Za to smo dobili Uputnicu o prednosti zapošljavanja za Mariju Radijevac.

Nakon obavljenog telefonskog razgovora s kandidatkinjom ravnatelj navodi razloge zbog kojih nije prihvaćena Uputnica. Ne zadovoljava organizacijskim potrebama škole jer bi se stvorio veliki problem u slaganju rasporeda između škola u kojima bi radila i ne bi mogla fizički biti u isto vrijeme u dvije škole.

Uz sve navedene razloge i obrazloženja te jednoglasnu suglasnost Školskog odbora odbija se Uputnica i Odluka o prednosti pri zapošljavanju za Mariju Radijevac.

**Ad 8.)**

Pod točkom različito :

* Ravnatelj upoznaje članove ŠO kako je prihvaćeno Euroherc osiguranje za osiguranje učenika od posljedica nezgode za školsku 2021./2022. godinu. Premija po učeniku iznosi 40,00 kuna.
* Cijena kuhinje iznosi 6 kuna po učeniku. Projekt besplatnih obroka kreće od drugog polugodišta.

Sjednica zaključena u 16.00 sati.

KLASA: 003-06/21-01/8

URBROJ: 2189-24-01/21-2